पाएं अपने शहर की ताज़ा ख़बरें और फ्री ई-पेपरडाउनलोड करें
ड्रग मामले में मुंबई पुलिस ने एक बड़ी कार्रवाई करते हुए बॉलीवुड अभिनेता दिलीप ताहिल के बेटे ध्रुव ताहिल को अरेस्ट किया है। ध्रुव के पास से 35 ग्राम एमडी ड्रग्स भी जब्त हुई है। यह कार्रवाई मुंबई पुलिस की एंटी नारकोटिक्स सेल ने की है।
ताजा जानकारी के मुताबिक, ध्रुव ताहिल, मुजम्मिल अब्दुल रहमान शेख नमा के एक ड्रग पेडलर के संपर्क में था। इसे कुछ दिन पहले मुंबई पुलिस ने अरेस्ट किया था और तफ्तीश के दौरान इसने ध्रुव को ड्रग्स सप्लाई करने की बात कबूल की थी।
ऐसे हुई ध्रुव की गिरफ्तारी
आरोपी मुजम्मिल के मोबाइल की जांच करते हुए पता चला कि ध्रुव व्हाट्सएप चैट के माध्यम से लगातार मुजम्मिल शेख के संपर्क में था। उसने कई बार शेख से ड्रग्स भी मंगवाया था। जिसके बाद आज ध्रुव के घर पर छापा मारा गया और उसे गिरफ्तार किया गया।
ऑनलाइन पैसे ट्रांसफर के सबूत भी मिले
ध्रुव की गिरफ्तारी पर अभी तक अभिनेता दिलीप ताहिल का कोई बयान सामने नहीं आया है। पुलिस को इस बात के भी सबूत मिले हैं की ध्रुव ने मुजम्मिल को कई बार ऑनलाइन पैसे ट्रांसफर किए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn